ΓΡΑΠΤΗ ΕΡΩΤΗΣΗ P-3104/00

υποβολή: Mihail Papayannakis (GUE/NGL) προς την Επιτροπή

(26 Σεπτεμβρίου 2000)

Θέμα: Σύστημα αποζημίωσης επενδυτών

Σύμφωνα με την κοινοτική οδηγία 97/9/ΕΚ(1), κάθε κράτος μέλος είναιποχρεωμένο να φροντίζει για την επίσημη σύσταση και αναγνώριση στην επικράτεια του ενός ή περισσοτέρων συστημάτων αποζημίωσης επενδυτών. Με το σύστημα αυτό, αν η αρμόδια ή δικαστική αρχή κρίνει ότι μία επιχείρηση επενδύσεων δεν είναι ικανή να εκπληρώσει τιςποχρεώσεις της έναντι των επενδυτών ορίζεται αποζημίωση, το ποσό της οποίας ανέρχεται στα 20 000 ευρώ τουλάχιστον, ανά επενδυτή. Ας σημειωθεί ότι επιχείρηση επενδύσεων με άδεια λειτουργίας δεν δικαιούται να ασκεί επενδυτικές εργασίες, εάν δεν συμμετέχει σε τέτοιο σύστημα και ότι τα κράτη μέλη οφείλουν να διασφαλίσουν ότι οι επιχειρήσεις επενδύσεων παρέχουν στους επενδυτές τις απαραίτητες πληροφορίες σχετικά με την ύπαρξη και λειτουργία του συστήματος αποζημίωσης των επενδυτών.

Θα μπορούσε η Επιτροπή να με ενημερώσει:

1. Για το βαθμό κατά τον οποίο εφαρμόζεται η οδηγία στην Ελλάδα,

2. Για το αν οι αρμόδιες ελληνικές αρχές έχουν ανακοινώσει στην Επιτροπή το κείμενο των ουσιωδών διατάξεων εσωτερικού δικαίου που έχουν θεσπίσει σχετικά με την αναφερόμενη οδηγία,

3. Για το αν φροντίζουν ούτως ώστε οι Έλληνες επενδυτές να έχουν γνώση της ύπαρξης και λειτουργίας του συστήματος αποζημίωσης, και

4. Για ποιο λόγο η Επιτροπή δεν έχειποβάλει στο Ευρωπαϊκό Κοινοβούλιο και το Συμβούλιο έκθεση επί της εφαρμογής της οδηγίας, όπως ορίζει το Άρθρο 14 της συγκεκριμένης οδηγίας και ποια κράτη μέλη δεν έχουν κοινοποιήσει στοιχεία περί εφαρμογής της εν λόγω οδηγίας;

(1) ΕΕ L 84 της 26.3.1997, σελ. 22.

Απάντηση του κ. Bolkestein εξ ονόματος της Επιτροπής

(24 Οκτωβρίου 2000)

Όλα τα κράτη μέλη έχουν κοινοποιήσει μέτρα μεταφοράς στην εθνική τους νομοθεσία της οδηγίας 97/9/ΕΚ του Ευρωπαϊκού Κοινοβουλίου και του Συμβουλίου της 3ης Μαρτίου 1997 σχετικά με τα συστήματα αποζημίωσης των επενδυτών.

Η Ελλάδα έθεσε την εν λόγω οδηγία σε εφαρμογή με τον νόμο 2533/1997. Το νομικό καθεστώς του ελληνικού συστήματος είναι ενός νομικού προσώπου ιδιωτικού δικαίου,πό την εποπτεία της επιτροπής κεφαλαιαγορών. Συνεπώς, οι ενέργειες του συστήματος και η εκτέλεση των καταστατικών του καθηκόντων δύνανται να προσβληθούν βάσει του ελληνικού ιδιωτικού δικαίου.

Το παράρτημα της έκθεσης της Επιτροπής για την εφαρμογή της ρήτρας απαγόρευσης εξαγωγών (άρθρο 7(1)) παρέχει μια σύνθετη εικόνα της εφαρμογής της οδηγίας 97/9/ΕΚ για τα συστήματα αποζημίωσης των επενδυτών στον Ευρωπαϊκό Οικονομικό Χώρο (ΕΟΧ). Στο παράρτημα εκτίθεται αναλυτικά η κατάσταση που επικρατούσε στα τέλη του 1999. Η εκτενής αυτή παρουσίαση, όμως, είναι ελλιπής καθώς δενπάρχει πείρα όσον αφορά την ποιότητα της εφαρμογής της οδηγίας και των εθνικών συστημάτων στην πράξη λόγω του ότι το χρονικό διάστημα που έχει μεσολαβήσει από την έναρξη ισχύος της (Σεπτέμβριος 1998)είναι σύντομο.

Αυτό σημαίνει ότι η Επιτροπή και τα κράτη μέλη δεν έχουν ακόμη εντοπίσει στοιχεία ως προς τη λειτουργία της οδηγίας που να απαιτούν την αναθεώρησή της. Η Επιτροπή θα συνεχίσει να παρακολουθεί την κατάσταση.

Η εν λόγω έκθεση παρέχει κάποιες περιληπτικές πληροφορίες σχετικά με τον τρόπο εφαρμογής της οδηγίας 97/9/ΕΚ από τις ελληνικές αρχές και τα κυριότερα χαρακτηριστικά του συστήματος όσον αφορά τον τίτλο του (Συνεγγυητικό κεφάλαιο εξασφάλισης συναλλαγών μελών του Χρηματιστηρίου Αξιών Αθηνών), το ύψος της κάλυψης (20 000, σύμφωνα με το άρθρο 4), την κάλυψη των πιστωτικών ιδρυμάτων, τη μορφή των εισφορών από συμμετέχουσες εταιρείες και τα είδηπηρεσιών που εξαιρούνται του συστήματος σύμφωνα με το παράρτημα 1 της οδηγίας.